উদ্বিগ্ন মোদি, দুর্গত এলাকা পরিদর্শনে আজই জম্মু-কাশ্মীরে অমিত শাহ

ওয়েবডেস্ক- ২০২৫-এর প্রকৃতির রুদ্ররূপের সাক্ষী থাকল জম্মু-কাশ্মীর (Jammu Kashmir)। ভারী বৃষ্টি, ভূমিধস, মৃত্যুতে বিপর্যস্ত উপত্যকা। এই অবস্থায় আজই দুইদিনের সফরে জম্মু-কাশ্মীরে আসছেন স্বরাষ্ট্রমন্ত্রী অমিত শাহ (Amit Shah)। দুর্গত এলাকা পরিদর্শন করবেন তিনি। সোমবার রাজভবনে একটি উচ্চ পর্যায়ের বৈঠক করবেন, তার আগে দুর্গত এলাকাগুলি ঘুরে দেখাবেন স্বরাষ্ট্রমন্ত্রী।

আজই ‘মন কি বাত’ থেকে জম্মু-কাশ্মীরের বিপর্যয় নিয়ে উদ্বেগ প্রকাশ করেন প্রধানমন্ত্রী নরেন্দ্র মোদি (Narendra Modi)।

#WATCH | J&K CM Omar Abdullah visits Marog village of Ramban. Various parts of the district have been hit by cloudbursts and flash floods. pic.twitter.com/15GY9pwuTf

— ANI (@ANI) August 31, 2025

মেঘভাঙা বৃষ্টি, ভূমিধস, অবিরাম বৃষ্টিতে তছনছ হয়ে গেছে জম্মু-কাশ্মীর। কমপক্ষে ১৩০ জন মানুষের মৃত্যু হয়েছে, আহত হয়েছে প্রায় ১২০’ র বেশি মানুষ। মেঘভাঙা বৃষ্টিতে ৩৩ জনের কোনও খোঁজ নেই। গত ১৪ অগাস্ট কিশতওয়ার, কাঠুয়া, রিয়াসি, রামবান জেলায় বিপর্যয়ের সূত্রপাত, যা এখনও অব্যাহত। গত ২৬ ও ২৭ অগাস্ট রেকর্ড বৃষ্টিপাত হয়েছে। নিচু এলাকাগুলি ভেসে গেছে। সরকারি-বেসরকারি পরিকাঠামোর ক্ষতি হয়েছে।

আরও পড়ুন- বন্যার সতর্কতা হিমাচল সহ উত্তরাখণ্ডে, হলুদ অ্যালার্ট দিল্লিতে

মুখ্যমন্ত্রী ওমর আবদুল্লা (Chief Minister Omar Abdullah) এক বিবৃতিতে জানিয়েছেন, স্বরাষ্ট্রমন্ত্রী ভারী বৃষ্টিতে আমাদের উপত্যকার অবস্থা পর্যবেক্ষণে এখানে আসছেন। কেন্দ্রের কাছ থেকে আমাদের প্রয়োজনীয়তা দেখার জন্য এখানে আসছেন। তার অন্য কোনও উদ্দেশ্য নেই, এবং তিনি নিরাপত্তা বা উন্নয়ন পর্যালোচনার জন্য আসছেন না।

রবিবার ষষ্ঠ দিনের জন্য অবরুদ্ধ জম্মু-শ্রীনগর জাতীয় সড়কের পরিস্থিতি পর্যালোচনা করার পর উধমপুরে সাংবাদিকদের প্রশ্নের উত্তরে ওমর বলেন, রাজভবনে বৈঠকের সময় তিনি কেন্দ্রীয় স্বরাষ্ট্রমন্ত্রীর কাছে একটি বিস্তারিত প্রতিবেদন পেশ করবেন।

দেখুন আরও খবর-